Թեեւ այս դիլեման լուրջ լարվածություն առաջացրեց ԱՄՆ-Թուրքիա հարաբերություններում, անհավանական է, որ այն հանգեցնի նոր լայնամասշտաբ բախումների թուրքերի եւ Թուրքիայի ստվար քրդական փոքրամասնության միջեւ: Զինված բախումները, որ ծավալվել էին Թուրքիայի հարավ-արեւելքում անցյալ տարվա երկրորդ եւ այս տարվա առաջին կեսին, այժմ ավարտված են, եւ դրանք ծավալվեցին սահմանափակ աշխարհագրական տարածքում, չնայած ողբերգական հետեւանքների հանգեցրին Դիարբեքիրում եւ Թուրքիայի հարավ-արեւելքի այլ քաղաքներում: Իսկ փոքրամասշտաբ բախումները, ինչպես նաեւ անջատ ահաբեկչական հարձակումները հավանական է, որ կշարունակվեն, եւ անորոշ է, թե որքան: